Rīgā

14.01.2020

**Lēmums Nr. 4-02/2**

**Par stratēģiskā ietekmes uz vidi novērtējuma procedūras**

**nepiemērošanu**

**Adresāts:**

Madonas novada pašvaldība, adrese: Saieta laukums 1, Madona, Madonas novads, LV-4801,

e-pasts: [dome@madona.lv](mailto:dome@madona.lv).

**Plānošanas dokumenta nosaukums**:

Lokālplānojums nekustamajiem īpašumiem Rūpniecības ielā 65 un Rūpniecības ielā 69 Madonas pilsētā, Madonas novadā, kas groza teritorijas plānojumu (turpmāk - Lokālplānojums).

**Izvērtētā dokumentācija:**

Madonas novada pašvaldības (turpmāk - Izstrādātāja) 2019. gada 12. decembra vēstule Nr. MNP/2.1.3.1./19/3464 *“Par stratēģiskā novērtējuma nepieciešamību”,* iesniegums *“Par plānošanas dokumenta Lokālplānojums nekustamajos īpašumos Rūpniecības ielā 65, Rūpniecības ielā 69 Madonas pilsētā, Madonas novadā, kas groza teritorijas plānojumu izstrādes uzsākšanu”* (turpmāk - Iesniegums)*,* Madonas novada pašvaldības 2019. gada 29. augusta lēmums Nr. 365 (prot. Nr. 15, 10.p.) *“Par Lokālplānojuma izstrādes uzsākšanu teritorijas plānojuma grozījumiem nekustamajos īpašumos Rūpniecības ielā 65, Rūpniecības ielā 69 Madonas pilsētā, Madonas novadā un darba uzdevuma apstiprināšanu”*, Madonas novada domes apstiprinātais Darba uzdevums Nr. LP-2019-09 *“Par Lokālplānojuma izstrādes uzsākšanu teritorijas plānojuma grozījumiem nekustamam īpašumam Rūpniecības iela 65, Rūpniecības iela 69 Madonas pilsētā, Madonas novadā”* (turpmāk - Darba uzdevums), Valsts vides dienesta Madonas reģionālās vides pārvaldes (turpmāk – VVD Madonas RVP) vēstule Nr. 6.5.-07/1541 *“Par nosacījumiem teritorijas lokālplānojuma izstrādei”,* Veselības inspekcijas 2019. gada 25. novembra vēstule Nr. 4.6.3.-10/30315/621*“Nosacījumi teritorijas plānojumam”* un Dabas aizsardzības pārvaldes Latgales reģionālās administrācijas (turpmāk – DAP administrācija) 2019. gada 14. novembra vēstule Nr. 4.8/5946/2019-N-E *“Par informācijas un/vai nosacījumu sniegšanu lokālplānojuma izstrādei nekustamajiem īpašumiem Rūpniecības ielā 65 un Rūpniecības ielā 69 Madonā”.*

**Plānošanas dokumenta izstrādātāja viedoklis:**

Madonas novada pašvaldība (turpmāk - Izstrādātāja) uzskata, ka Lokālplānojumam nav nepieciešams veikt stratēģisko ietekmes uz vidi novērtējumu (turpmāk - Stratēģiskais novērtējums), jo ar Lokālplānojuma izstrādi netiks skartas *Natura 2000* teritorijas vai citas īpaši aizsargājamās dabas teritorijas (turpmāk – ĪADT), kā arī tas neradīs būtisku ietekmi uz vidi.

**Faktu konstatācija, izvērtējums, argumenti un apsvērumi lēmuma satura noteikšanai:**

1. Likuma *„Par ietekmes uz vidi novērtējumu”* (turpmāk - Likums) 23.viens *prim*panta pirmā daļa paredz, ka, uzsākot tādu plānošanas dokumentu sagatavošanu, kuram saskaņā ar šo Likumu var būt būtiska ietekme uz vidi, arī uz Eiropas nozīmes aizsargājamo dabas teritoriju (*Natura 2000*), tā izstrādātājs iesniedz kompetentajai institūcijai - Vides pārraudzības valsts birojam (turpmāk - Birojs) - rakstveida iesniegumu. Pirms rakstveida iesnieguma iesniegšanas izstrādātājs konsultējas ar ieinteresētajām vides un sabiedrības veselības institūcijām un iesniegumā pamato nepieciešamību plānošanas dokumentam piemērot Stratēģisko novērtējumu vai iemeslus, kādēļ šāds novērtējums nav nepieciešams. Likuma 23.trīs *prim*panta 1.punkts noteic, ka Birojs pieņem motivētu lēmumu par to, vai konkrētam plānošanas dokumentam ir nepieciešams Stratēģiskais novērtējums.
2. 2019. gada 12. decembrī Izstrādātāja Birojā iesniegusi 2019. gada 12. decembra vēstuli Nr. MNP/2.1.3.1./19/3464 *“Par stratēģiskā novērtējuma nepieciešamību”,* norādot, ka pašvaldība 2019. gada 29. augustā pieņēmusi lēmumu Nr. 365 (prot. Nr. 15, 10.p.) *“Par Lokālplānojuma izstrādes uzsākšanu teritorijas plānojuma grozījumiem nekustamajos īpašumos Rūpniecības ielā 65, Rūpniecības ielā 69 Madonas pilsētā, Madonas novadā un darba uzdevuma apstiprināšanu”* (turpmāk – Lēmums). Atbilstoši Iesniegumā un Lēmumā norādītajam:
   1. Lokālplānojums tiek izstrādāts atbilstoši Madonas novada ilgtspējīgai attīstības stratēģijai 2013.-2038. gadam (turpmāk - Stratēģija), Madonas novada teritorijas plānojumam 2013.-2025. gadam (turpmāk - Teritorijas plānojums) un Madonas novada attīstības programmai 2013.-2020. gadam ar mērķi mainīt Teritorijas plānojumā esošo funkcionālo zonējumu, lai radītu priekšnoteikumus teritorijas ilgtspējīgai attīstībai, sekmējot savrupmāju apbūves teritorijas attīstību ar tai nepieciešamo transporta un dabas teritoriju attīstību;
   2. Lokālplānojuma teritorijā atrodas nekustamais īpašums Rūpniecības ielā 65, Madonas pilsētā ar kadastra Nr. 7001 001 2013 un nekustamais īpašums Rūpniecības ielā 69, Madonas pilsētā ar kadastra Nr. 7001 001 0330 (turpmāk - Īpašums). Lokālplānojuma kopējā platība ir ~8,8 ha;
   3. Saskaņā ar Teritorijas plānojumu Lokālplānojuma teritorijā esošajam nekustamajam īpašumam Rūpniecības ielā 65, Madonas pilsētā ar kadastra Nr. 7001 001 2013 ir noteikts funkcionālais zonējums *Savrupmāju apbūves teritorija (DzS), Dabas un apstādījumu teritorija (DA un DA1)* un *Transporta infrastruktūras teritorija (TR)*, bet esošajam nekustamajam īpašumam Rūpniecības ielā 65, Madonas pilsētā ar kadastra Nr. 7001 001 0330 – *Dabas apstādījumu teritorija (DA)* un *Dabas apstādījumu teritorija – kapu teritorija (DA1).* Īpašumi atrodas Liseskalnu kapu 300 metru aizsargjoslā un robežojas ar Madonas pilsētas Rūpniecības ielu;
   4. Lokālplānojuma izstrādes mērķis ir grozīt Teritorijas plānojumā Īpašumam noteikto funkcionālo zonējumu *Dabas un apstādījumu teritorija (DA un DA1)* uz *Savrupmāju apbūves teritoriju (DzS1),* izveidojot sabiedrībai pieejamu savrupmāju dzīvojamās apbūves teritoriju ar tai nepieciešamo *Transporta infrastruktūras teritoriju (TR)* un *Dabas apstādījumu teritoriju-kapu teritoriju (DA1)*;
   5. Atbilstoši Iesniegumā norādītajam ar plānošanas dokumentu Īpašumā netiek paredzētas tādas darbības, kurām saskaņā ar Likuma 1. pielikumā noteikto jāveic ietekmes uz vidi novērtējumu, kā arī netiek plānotas darbības, kurām saskaņā ar Likuma 2. pielikumu jāveic sākotnējais izvērtējums;
   6. Lokālplānojums neskar īpaši aizsargājamās dabas teritorijas, t.sk. *Natura 2000 teritorijas.*
3. Darba uzdevumā Lokālplānojuma izstrādē izvirzīti šādi uzdevumi:
   1. Pamatot izmaiņas teritorijas plānojumā Īpašumam esošo funkcionālo zonējumu *Dabas apstādījumu teritoriju (DA un DA1)* un *Savrupmāju dzīvojamās apbūves teritoriju (DzS)* maiņu un precizēšanu, vietā nosakot *Savrupmāju dzīvojamās apbūves teritoriju (DzS1)*, *Dabas apstādījumu teritoriju (DA un DA1)* un *Transporta infrastruktūras teritoriju (TR)*;
   2. Izvērtēt Lokālplānojuma teritorijā plānotās funkcionālās zonas ietekmi uz blakus esošo zemesgabalu pašreizējo un atļauto izmantošanu un attīstības iespējām;
   3. Izstrādāt transporta infrastruktūras risinājumus, ņemot vērā plānojamās darbības raksturu un apjomu un blakus esošajos īpašumos paredzēto darbību. Sniegt teritorijas telpiskās attīstības priekšlikumu, norādot plānotās ielu sarkanās līnijas;
   4. Paredzēt inženiertehniskās infrastruktūras nodrošinājumu atbilstoši teritorijas perspektīvajai attīstībai. Noteikt Lokālplānojuma teritorijai ūdensapgādes, notekūdeņu un lietus ūdeņu savākšanas vai novadīšanas nosacījumus, norādīt inženierkomunikāciju galveno pievadu vietas, izstrādāt inženierkomunikāciju pievadu shēmu ārpus Lokālplānojuma teritorijas;
   5. Paredzēt publisko koplietošanas teritoriju kā *Dabas apstādījumu teritoriju (DA)* atbilstoši Teritorijas plānojuma Teritorijas izmantošanas un apbūves noteikumiem (turpmāk – TIAN);
   6. Projekta sastāvā izstrādāt TIAN Lokālplānojuma ietvertajai teritorijai;
   7. Precizēt apgrūtinātās teritorijas un objektus, kuriem noteiktas aizsargjoslas, precizēt ielu sarkanās līnijas.
4. Saskaņā ar Ministru kabineta 2004. gada 23. marta noteikumu Nr. 157 *“Kārtība, kādā veicams ietekmes uz vidi stratēģiskais novērtējums”* III daļas 5. un 6.punktu pirms plānošanas dokumenta izstrādes uzsākšanas izstrādātāja konsultējas ar attiecīgo Valsts vides dienesta reģionālo vides pārvaldi, DAP administrāciju un Veselības inspekciju par plānošanas dokumenta īstenošanas iespējamo ietekmi uz vidi un cilvēku veselību, kā arī par stratēģiskā novērtējuma nepieciešamību un minēto konsultāciju rezultātus iesniedz Birojā. Izstrādātāja veikusi konsultācijas ar sekojošām institūcijām:
   1. VVD Madonas RVP vēstulē Nr. 6.5.-07/1541 *“Par nosacījumiem teritorijas lokālplānojuma izstrādei”* norādīts, ka VVD Madonas RVP ieskatā Lokālplānojumam Stratēģiskais novērtējums nav nepieciešams. Vēstulē izvirzīti nosacījumi Lokālplānojuma izstrādei, tostarp attiecībā uz inženiertehniskās infrastruktūras risinājumiem (papildus ūdensapgādes un kanalizācijas apsaimniekošanas risinājumiem paredzēt arī siltumapgādes u.c. risinājumus), kā arī izvērtēt Lokālplānojuma teritorijā plānoto ietekmi ne tikai uz pieguļošo teritoriju pašreizējo un atļauto izmantošanu, bet arī Lokālplānojuma teritorijā plānoto funkcionālo zonu savstarpējo ietekmi, nepieciešamības gadījumā paredzot pasākumus ietekmju mazināšanai, piemēram, gar funkcionālo zonu *Dabas apstādījumu teritorija-kapu teritorija (DA1)*, plānojot funkcionālo zonu *Dabas apstādījumu teritorija (DA);*
   2. DAP administrācija 2019. gada 14. novembra vēstulē Nr. 4.8/5946/2019-N-E *“Par informācijas un/vai nosacījumu sniegšanu lokālplānojuma izstrādei nekustamajiem īpašumiem Rūpniecības ielā 65 un Rūpniecības ielā 69 Madonā”* norādījusi, ka Lokālplānojuma teritorijā plānotajām izmaiņām nav paredzama negatīva ietekme uz dabas vērtībām, ja tiks nodrošināts, ka kanalizācijas ūdeņi nenokļūst gruntī un virszemes ūdeņos. DAP administrācijas vērtējumā Lokālplānojumam Stratēģiskais novērtējums nav nepieciešams;
   3. Veselības inspekcijas 2019. gada 25. novembra vēstulē Nr. 4.6.3.-10/30315/621 *“Nosacījumi teritorijas plānojumam”* Lokālplānojuma izstrādei izvirzīti nosacījumi teritorijas turpmākajai izmantošanai atbilstoši normatīvo aktu prasībām. Veselības inspekcijaspaudusi viedokli, ka Lokālplānojumam Stratēģiskais novērtējums nav nepieciešams.
5. Lokālplānojums nav ietverts to plānošanas dokumentu vidū, kam saskaņā ar Noteikumu Nr. 157 2. punktu Stratēģiskais novērtējums būtu nepieciešams, neatkarīgi no plānošanas nolūka un saturiskās ieceres. Līdz ar to jautājums par Stratēģiskā novērtējuma nepieciešamību izriet no vērtējuma par sagaidāmās ietekmes būtiskumu. Novērtējis Biroja rīcībā esošo informāciju, kā arī vadoties no Likuma 23.divi *prim*pantā noteiktajiem kritērijiem, Birojs konstatē, ka konkrētais Lokālplānojums atbilst plānošanas dokumenta veidam, kam Stratēģiskais novērtējums nav nepieciešams:
   1. Likuma 23. divi *prim*pants noteic, ka, vērtējot Stratēģiskā novērtējuma nepieciešamību, ņem vērā plānošanas dokumenta būtību (23. divi *prim*panta 1. punkts), tostarp to, cik lielā mērā tajā tiek ietverti priekšnoteikumi paredzēto darbību un projektu realizācijai, ievērojot vietas izvēli, darbības veidu, apjomu, nosacījumus un resursu izmantošanu, kā arī to, cik lielā mērā dokuments ietekmē citus plānošanas dokumentus atšķirīgos plānošanas līmeņos, pastiprina vai rada vides problēmas (23. divi *prim*panta 1. punkta a), b), c), d) apakšpunkts). Tāpat Likuma 23. divi *prim*panta 2) punkts noteic, ka jāņem vērā iespējamai ietekmei pakļautās teritorijas un sagaidāmās ietekmes raksturs - ilgums, summārās ietekmes, pārrobežu ietekmes, avāriju riski u.c. Savukārt Likuma 23. divi *prim*panta 3) un 4) punkts paredz, ka jāņem vērā ietekmei pakļautās teritorijas jutīgums, tostarp ietekme uz aizsargājamām dabas un kultūras vērtībām, vides resursiem;
   2. Izvērtējot Iesniegumu un Darba uzdevumu, Birojs secina, ka Lokālplānojums tiek izstrādāts ar mērķi veikt Īpašumam esošo funkcionālo zonējumu *Dabas apstādījumu teritorija (DA un DA1)* un *Savrupmāju dzīvojamās apbūves teritorija (DzS)* maiņu un precizēšanu TIAN, tā vietā nosakot *Savrupmāju dzīvojamās apbūves teritoriju (DzS1)*, *Dabas apstādījumu teritoriju (DA un DA1)* un *Transporta infrastruktūras teritoriju (TR)*. No plānotās funkcionālā zonējuma maiņas salīdzinoši nelielajā teritorijas platībā neizriet, ka ar Lokālplānojuma izstrādi būtu plānotas veikt darbības, kas būtu ar nozīmīgi būtiskāku negatīvu ietekmi uz vidi kā līdz šim Teritorijas plānojumā pieļaujamā ietekme Īpašuma teritorijā;
   3. Vienlaicīgi Birojs vērš uzmanību tam, ka Lokālplānojuma teritorijas lielākā daļa atrodas Liseskalnu kapu aizsargjoslā, tādējādi plānošanas dokumenta izstrādē jāņem vērā Aizsargjoslu likumā noteiktās prasības, tostarp 52. pantā noteiktās prasības attiecībā uz dzeramā ūdens nodrošinājumu: *aizsargjoslās ap kapsētām aizliegts ierīkot jaunas dzeramā ūdens ņemšanas vietas, izņemot gadījumus, kad ir veikti iespējamās dzeramā ūdens ņemšanas vietas bakterioloģiskās aizsargjoslas aprēķini un konstatēts, ka kvalitatīvu dzeramo ūdeni var nodrošināt, ievērojot aizsargjoslu ap ūdens ņemšanas vietām noteikšanas metodiku*. Biroja ieskatā pašvaldībai būtu nepieciešams risināt jautājumu par centralizētas ūdensapgādes un kanalizācijas sistēmas nodrošinājumu Lokālplānojuma teritorijai, lai nodrošinātu plānoto savrupmāju apbūves teritoriju ar normatīvo aktu prasībām atbilstošiem komunāliem pakalpojumiem;
   4. Atbilstoši Iesniegumā sniegtajai informācijai Lokālplānojuma teritorijā netiek plānotas darbības, kas atbilstu Likuma 1. un 2. pielikumā minētajām darbībām;
   5. Lokālplānojuma teritorija neatrodas īpaši aizsargājamā dabas teritorijā un plānošanas dokuments neskar arī citas īpaši aizsargājamās dabas teritorijas;
   6. Birojs papildus vērš uzmanību tam, ka Lokālplānojuma teritorija atrodas Madonas pilsētā Rūpniecības ielā, kas vienlaicīgi ir arī autoceļš P62 *Krāslava – Preiļi – Madona*, tādējādi Lokālplānojuma teritoriju, iespējams, skar trokšņa robežlielumu pārsniegums, tādēļ, izstrādājot Lokālplānojumu, jāņem vērā Ministru kabineta 2013. gada 30. aprīļa noteikumu Nr. 240 *“Vispārējie teritorijas plānošanas, izmantošanas un apbūves noteikumi”* 147. punktā noteiktās prasības: *“plānojot jaunas dzīvojamās un publiskās apbūves teritorijas, tās paredz vietās, kur autoceļu, dzelzceļu un lidlauku, kā arī piesārņojošo objektu ietekme nepārsniedz normatīvajos aktos piesārņojuma jomā noteiktos piesārņojuma robežlielumus”*;
   7. Biroja vērtējumā izstrādājot Lokālplānojumu nepieciešams salāgot transporta piebraucamo ceļu nodrošinājumu gan plānotajai dzīvojamās apbūves teritorijai, gan esošajai Liseskalnu kapu teritorijai;
   8. Vienlaikus, ņemot vērā plānotās funkcionālā zonējuma izmaiņas, Lokālplānojuma realizēšana ir saistīta ar iespējamu antropogēnās un transporta slodzes palielināšanos konkrētajā teritorijā, taču, vērtējot apkārtējo teritoriju izmantošanu un grozījumu būtību, nav sagaidāms, ka Lokālplānojuma realizēšana ir saistīta ar tik nozīmīgām un būtiskām vides stāvokļa izmaiņām, kas būtu saistāmas ar Stratēģiskā novērtējuma nepieciešamību. Birojs secina, ka, izpildot VVD Madonas RVP un Veselības inspekcijas izvirzītos nosacījumus un ievērojot spēkā esošo normatīvo aktu prasības, nav sagaidāms, ka Lokālplānojuma teritorijā varētu tikt aktualizētas būtiskas ar vides piesārņojumu un ainavu aizsardzību saistītas vides problēmas;
6. Ņemot vērā iepriekš minēto, Birojs secina, ka Lokālplānojums attiecas uz grozījumiem Teritorijas plānojumā, tomēr atbilstoši Birojā iesniegtajai informācijai Lokālplānojuma īstenošana nevar būtiski ietekmēt vidi. Pie nosacījuma, ka tiek ievērotas institūciju izvirzītās vides un cilvēku veselības aizsardzības prasības, Lokālplānojuma īstenošana nebūs saistīta ar tādu būtisku ietekmi uz vidi, lai plānošanas dokumentam piemērotu Stratēģisko novērtējumu. Pie šādiem apstākļiem Stratēģiskā novērtējuma nepieciešamība neizriet arī no lietderības un samērības apsvērumiem. Līdz ar to Birojs, izvērtējot tā rīcībā esošo un iesniegto informāciju saskaņā ar Likuma 23.*divi prim*pantu, tostarp minētā panta 1) punkta a), b), d) apakšpunktu, 2) punkta d) un e) apakšpunktu, 3) un 4) punktu, konstatē, ka Lokālplānojumam Stratēģiskais novērtējums nav nepieciešams.

**Piemērotās tiesību normas:**

* Aizsargjoslu likums;
* Likuma *“Par ietekmes uz vidi novērtējumu”* 4. pants, 23.divi *prim*pants, 23.trīs *prim*pants;
* Teritorijas attīstības plānošanas likums;
* Ministru kabineta 2004. gada 23. marta noteikumu Nr. 157 *“Kārtība, kādā veicams ietekmes uz vidi stratēģiskais novērtējums”* 5.,6.,7. punkts;
* Ministru kabineta 2013. gada 30. aprīļa noteikumi Nr. 240 *“Vispārējie teritorijas plānošanas, izmantošanas un apbūves noteikumi”* 17., 53., 147. punkts;
* Ministru kabineta 2014. gada 14. oktobra noteikumi Nr. 628 *“Noteikumi par pašvaldību teritorijas attīstības plānošanas dokumentiem”*.

**Lēmuma pieņemšanas pamatojums**:

Birojs saskaņā ar Likuma 23. trīs *prim*pantā noteikto izvērtēja Izstrādātājas 2019. gada 12. decembra vēstuli Nr. MNP/2.1.3.1./19/3464 *“Par stratēģiskā novērtējuma nepieciešamību”* un tai pievienoto dokumentāciju par Lokālplānojuma izstrādi. Ņemot vērā iesniegto informāciju un Likuma 23. divi *prim*pantā noteiktos stratēģiskā novērtējuma nepieciešamības kritērijus un piemērojot citas iepriekš minētās tiesību normas un lietderības apsvērumus, Birojs secina, ka Lokālplānojums nav saistīts ar būtiskām vides stāvokli ietekmējošām izmaiņām, Lokālplānojums attiecas uz salīdzinoši nelielas teritorijas izmantošanu vietējās pašvaldības līmenī, tajā netiek plānotas Likuma 1. un 2. pielikuma darbības, Lokālplānojuma teritorijā neatrodas īpaši aizsargājamās dabas teritorijas un tajā plānotās darbības nav saistītas ar iespējamu negatīvu ietekmi uz īpaši aizsargājamām dabas teritorijām un mikroliegumiem, tādejādi Lokālplānojums attiecas uz Likuma 4. panta piektajā daļā noteiktajiem plānošanas dokumentiem, kuriem stratēģisko novērtējumu neveic.

**Lēmums:**

Nepiemērot stratēģiskā ietekmes uz vidi novērtējuma procedūru Lokālplānojumam nekustamajiem īpašumiem Rūpniecības ielā 65 un Rūpniecības ielā 69 Madonas pilsētā, Madonas novadā, kas groza teritorijas plānojumu.

Biroja direktora p.i.,

Direktora vietniece

Piesārņojuma novērtēšanas daļas vadītāja (\*paraksts) I.Kramzaka

\*Dokuments ir parakstīts ar drošu elektronisko paraksts